# Giro d'Itàlia de 2017, etapes 1 a 7

    Per a d'altres etapes podeu mirar: Giro d'Itàlia de 2017, etapes 8 a 14 i Giro d'Itàlia de 2017, etapes 15 a 21
El Giro d'Itàlia de 2017 va ser l'edició número 100 del Giro d'Itàlia i es disputà entre el 5 i el 28 de maig de 2017, amb un recorregut de 3 614,1 km distribuïts en 21 etapes, dues d'elles com a contrarellotge individual. Aquesta era 21a prova de l'UCI World Tour 2017. La sortida es feia a l'Alguer i finalitzà a Milà.
Llegenda :
| El porta el líder de la Classificació general | El porta el líder del Gran Premi de la muntanya |
| El porta el líder de la Classificació per punts | El porta el líder de la Classificació dels joves |

## Etapa 1
### L'Alguer – Olbia, 5 de maig de 2017, 206 km

Etapa que segueix la costa nord de l'illa de Sardenya, amb un recorregut bàsicament pla, però ple de tobogans, i tres petites cotes de quarta categoria als km 63, 90 i 185. Els darrers 7 km són pels carrers d'Olbia.
Poc després de començar l'etapa es formà una escapada integrada per Cesare Benedetti (Bora-Hansgrohe), Pavel Brutt (Gazprom-RusVelo), Daniel Teklehaimanot (Dimension Data) i Eugert Zhupa (Wilier Triestina-Selle Italia). El quartet es va mantenir escapat durant prop de 200 km, però finalment foren neutralitzats a manca de 3 km per l'arribada. Quan tot semblava disposat a una arribada a l'esprint, Lukas Postlberger (Bora-Hansgrohe) va aprofitar un moment de descontrol per agafar uns metres que li van permetre aconseguir la seva primera gran victòria d'etapa i vestir-se amb el primer mallot rosa de líder d'aquesta edició.
Font: ProCyclingStats :
Font: ProCyclingStats :

## Etapa 2
### Olbia – Tortolì, 6 de maig de 2017, 221 km

Llarga etapa de mitja muntanya en direcció sud per l'illa de Sardenya. Durant l'etapa s'han de superar dos ports de muntanya, Nuoro (km 114), de 3a categoria, i Genna Silana (km 174), de 2a categoria i gairebé 20 km d'ascensió.
Etapa marcada pel fort vent en contra durant tota l'etapa. Una escapada formada per cinc corredors va protagonitzar la primera part de l'etapa. Entre els integrants destaca la presència de Daniel Teklehaimanot (Dimension Data), ja present en l'escapada del dia anterior. Els escapats foren neutralitzats en els metres finals de la llarga ascensió al coll de Genna Silana, tot i que Teklehaimanot va tenir temps de coronar el coll en primera posició i vestir-se amb el mallot de líder de la muntanya. En el llarg descens fins a l'arribada Vincenzo Nibali va passar a controlar l'etapa, seguit ben a prop per Nairo Quintana. Finalment l'etapa es va decidir a l'esprint, on André Greipel (Lotto Soudal) demostrà la seva superioritat.
Font: ProCyclingStats :
Font: ProCyclingStats :

## Etapa 3
### Tortolì – Càller, 7 de maig de 2017, 148 km

Etapa curta i plana tot resseguint la costa est de l'illa de Sardenya i amb una sola cota de quarta categoria al km. 107.
Nova etapa en què una llarga escapada, controlada en tot moment pel gran grup, marca els quilòmetres inicials de l'etapa. Foren neutralitzats poc després de la cota del Capo Boi i a partir d'aleshores el ritme fou endimoniat. Amb l'aproximació a Càller el vent va fer acte de presència i això provocà diversos ventalls. En un ells el Quick-Step Floors, amb Bob Jungels i Maximiliano Richeze al capdavant, van trencar el grup. Fins a 7 ciclistes de l'equip van passar a comandar la cursa. En l'esprint final Fernando Gaviria va demostrar el seu potencial com a esprintador, sent el colombià més jove en guanyar una etapa en una gran volta, alhora que aconseguia el liderat. El gran grup arribà a 13 segons.
Font: ProCyclingStats :
Font: ProCyclingStats :

## Etapa 4
### Cefalù – Etna (Refugi Sapienza), 9 de maig de 2017, 181 km

Primera arribada en alt de la present edició del Giro. Els primers 50 km són totalment plans, tot resseguint la costa nord de Sicília. Poc després d'Acquedolci s'inicia la llarga ascensió de més de 30 km fins a la Portella Femmina Morta (2ª categoria). Coronat el cim hi ha un llarg descens de 20 km, seguit per un terreny amb nombroses pujades i baixades que no puntuen, fins a arribar a Nicolosi, on comença l'ascensió de 17,9 km fins al Refugi Sapienza, a l'Etna, situat a 1.892 msnm.
Etapa que va decebre entre els favorits, ja que fins a 3 km de l'arribada cap d'ells es va moure. El primer en atacar fou Vincenzo Nibali, però tots els grans favorits van seguir-li la roda. El gran vencedor de l'etapa fou Jan Polanc (Bahrain-Merida), escapat durant tot el dia, primer en companyia de tres corredors més, però en solitari en la darrera ascensió, que va finalitzar amb 19" d'avantatge sobre Ilnur Zakarin, segon de l'etapa gràcies a un atac en el darrer quilòmetre. El grup dels favorits arribà a 29" del vencedor. Bob Jungels (Quick-Step Floors) passà a liderar la cursa. Javier Moreno fou expulsat de la cursa en finalitzar l'etapa per un enfrontament amb Diego Rosa. El català Alberto Losada va patir una caiguda que li provocà la dislocació d'una espatlla. Tot i que en un primer moment semblava que abandonava la cursa, finalment va poder finalitzar l'etapa a 38' 46" del vencedor d'etapa.
Font: ProCyclingStats :
Font: ProCyclingStats :

## Etapa 5
### Pedara – Messina, 10 de maig de 2017, 159 km

Etapa de transició després de la primera arribada en alt, amb uns primers 100 km accidentats i per carreteres estretes i uns darrers 60 km plans tot resseguint la costa est de Sicília. En arribar a Messina els ciclistes hauran de fer una volta a un circuit urbà de 6 km.
Maciej Paterski (CCC Sprandi Polkowice) i Evgeny Shalunov (Gazprom-RusVelo) van protagonitzar l'escapada del dia, que fou controlada en tot moment pels equips dels esprintadors. Foren neutralitzats a una quinzena de quilòmetres per l'arribada. Luka Pibernik passà amb uns metres d'avantatge pel primer pas per meta i alçà, erròniament, els braços en senyal de victòria. La victòria es va decidir a l'esprint i Fernando Gaviria tornà a ser el més ràpid.
Font: ProCyclingStats :
Font: ProCyclingStats :

## Etapa 6
### Reggio de Calàbria – Terme Luigiane, 11 de maig de 2017, 217 km

Primera etapa en la península Itàlica, amb un recorregut bàsicament pla tot seguint la costa de la mar Tirrena, entre Reggio de Calàbria i Terme Luigiane. Amb tot, els darrers 40 km són força sinuosos i amb contínues pujades i baixades i l'arribada és en lleugera pujada, amb uns dos darrers quilòmetres al 5,3% de desnivell i trams de fins al 10%.
Només començar l'etapa es forma una escapada integrada per 5 corredors: Jasper Stuyven i Mads Pedersen (Trek-Segafredo), Simone Andreetta (Bardiani CSF), Silvan Dillier (BMC Racing Team) i el primer líder del Giro, Lukas Pöstlberger (Bora-Hansgrohe). El gran grup els deixà fer, i tot i els esforços del Cannondale-Drapac Pro Cycling Team per disminuir les diferències a manca de 22 km encara mantenien 3' sobre el gran grup. Aleshores començaren a atacar-se entre els escapats. Primer cedí Pedersen, després Andreetta i finalment Pöstlberger, i acabaren jugant-se la victòria a l'esprint Stuyvens i Dillier. Dillier fou el més ràpid i guanyà l'etapa, mentre Bob Jungels va mantenir el liderat.
Font: ProCyclingStats :
Font: ProCyclingStats :

## Etapa 7
### Castrovillari – Alberobello, 12 de maig de 2017, 224 km

Segona etapa més llarga de la present edició, totalment plana i una sola dificultat de 4a categoria a manca de 70 km pel final, a Alberobello.
Dmitry Kozonchuk (Gazprom-RusVelo) i Giuseppe Fonzi (Wilier Triestina-Selle Italia) van animar l'etapa amb una llarga escapada. En els primers 40 km van estar acompanyats per Simone Ponzi (CCC Sprandi Polkowice), però una avaria mecànica el deixà endarrerit. El duet va aconseguir uns 4 minuts, però fou neutralitzat a manca de 18 km. En l'esprint final Caleb Ewan (Orica-Scott) fou el més ràpid.
Font: ProCyclingStats :
Font: ProCyclingStats :

## Referències

* ↑ Garibaldi, p.34-40.
* ↑ Piedrabuena, Celes «Un auténtico tobogán para empezar el Giro». El Mundo Deportivo, 05-05-2017 [Consulta: 9 maig 2017].
* ↑ Piedrabuena, Celes «Lukas Postlberger protagoniza la primera gran sorpresa del Giro». El Mundo Deportivo, 06-05-2017 [Consulta: 9 maig 2017].
* ↑ Bernaola, Enrique «La machada de Lukas Pöstlberger». Marca, 05-05-2017 [Consulta: 9 maig 2017].
* ↑ Garibaldi, p.42-47.
* ↑ Piedrabuena, Celes «Etapa que los sprinters no deben desaprovechar». El Mundo Deportivo, 06-05-2017 [Consulta: 9 maig 2017].
* ↑ Piedrabuena, Celes «Primer zarpazo de André Greipel en el Giro». El Mundo Deportivo, 06-05-2017 [Consulta: 9 maig 2017].
* ↑ Garibaldi, p.49-54.
* ↑ Piedrabuena, Celes «3ª jornada del Giro: Corta y explosiva». El Mundo Deportivo, 07-05-2017 [Consulta: 9 maig 2017].
* ↑ Piedrabuena, Celes «Victoria histórica del colombiano Gaviria en el Giro». El Mundo Deportivo, 07-05-2017 [Consulta: 9 maig 2017].
* ↑ Garibaldi, p.57-63.
* ↑ Piedrabuena, Celes «Llega el primer test de verdad del Giro de Italia en las laderas del volcán Etna». El Mundo Deportivo, 09-05-2017 [Consulta: 11 maig 2017].
* ↑ Piedrabuena, Celes «Carrerón de Polanc y Bob Jungels es el nuevo líder del Giro». El Mundo Deportivo, 09-05-2017 [Consulta: 11 maig 2017].
* ↑ Arlanzón Martínez, Nicolás «¡El Giro expulsa a Javi Moreno!». El Mundo Deportivo, 09-05-2017 [Consulta: 11 maig 2017].
* ↑ «El español Alberto Losada abandona el Giro». El Mundo Deportivo, 09-05-2017 [Consulta: 11 maig 2017].
* ↑ «El español Alberto Losada no se retira y llega a meta a 38.46 del vencedor». El Mundo Deportivo, 09-05-2017 [Consulta: 11 maig 2017].
* ↑ Garibaldi, p.65-71.
* ↑ Piedrabuena, Celes «Tras la tempestad, llega la calma al Giro». El Mundo Deportivo, 10-05-2017 [Consulta: 11 maig 2017].
* ↑ Piedrabuena, Celes «¡Pibernik celebra la victoria cuando quedaba un giro!». El Mundo Deportivo, 10-05-2017 [Consulta: 11 maig 2017].
* ↑ «Gaviria vuelve a reinar al esprint y Jungels sigue de rosa». El Mundo Deportivo, 10-05-2017 [Consulta: 11 maig 2017].
* ↑ Garibaldi, p.73-79.
* ↑ Piedrabuena, Celes «Etapa trampa que pica al final en el sexto final del Giro». El Mundo Deportivo, 11-05-2017 [Consulta: 17 maig 2017].
* ↑ «El suizo Dillier remata una larga escapada y Jungels sigue líder». El Mundo Deportivo, 11-05-2017 [Consulta: 17 maig 2017].
* ↑ Garibaldi, p.81-87.
* ↑ Gallén, Carles «Caleb Ewan evita la tercera victoria de Gaviria en una etapa tediosa». El Mundo Deportivo, 13-05-2017 [Consulta: 17 maig 2017].